Die chalet was blinkskoon en is elke dag weer skoongemaak. Chalet nommer 8 is tussen die bome en die voëlgeluide en eekhorinkies in die bome was vir ons baie spesiaal. Die chalet is baie ruim en goed toegerus met kwaliteit meubels en toerusting. Die spenskas en yskas-vrieskas is ook ruim. Die lugversorging in die leefarea en beide kamers was 'n heerlike lafenis na 'n warm dag op die strand. Die sekuriteit is ook uitstekend. Ons gaan beslis weer daar bly as ons Sodwana besoek.
Lieflike vakansiehuisies, ek sal vir seker nog vele kere gebruik maak van hul akkommodasie. Die huisies het alles wat jy nodig het met daaglikse betroubare skoonmaakdienste, vir seker 'n 10 uit 10.
Baie beïndruk met Phumulani. Dit was skoon (skoonmakers maak daagliks skoon), netjies, ons het baie veilig gevoel met die uitstekende sekuriteit. Die kombuistoerusting is volledig en selfs meer as wat 'n mens benodig. Glad nie ver van die strand af nie. 'n Absolute plesier, ons sal beslis weer Phumulani besoek.
Ek sal definitief die lodge vir enige iemand aanbeveel, dit is baie netjies en maklik toeganklik, personeel is vriendelik en behulpsaam, die swembad is 'n bonus vir die warm somersdae, kyk maar net vir die nuuskierige agies wat deur die heining vir 'n mens loer. Ek sal definitief weer Phumulani Lodge oorweeg vir my volgende wegbreek!
Eenhede netjies en ruim. Phumulani sentraal geleë en maklik toegangbaar. So rustig en stil dat ek volgende keer 'n klein radio sal saamneem.
Dit was 'n baie lekker tyd gewees daar. Huis was altyd skoon en netjies gewees. Diens is vinnig en baie vriendelik.
Die lodge self is baie aangenaam, gerieflik en netjies. Die enigste nadeel is dat dit buite die voormalige Parkeraad se gebied geleë is. 'n Mens moet dus elke keer wanneer jy die strand wil besoek, 'n substansiële toegangsfooi betaal (ongeveer R165 vir 'n motor met twee volwassenes en een kind).